CELEX: 32005D0932
Language: da
Date: 2005-12-21 00:00:00
Title: 2005/932/EF: Kommissionens beslutning af  21. december 2005  om ændring af bilag E til Rådets direktiv 91/68/EØF med henblik på at ajourføre modellerne for sundhedscertifikater for får og geder  (meddelt under nummer K(2005) 5506)   (EØS-relevant tekst)

23.12.2005   
            
            
               DA
            
            
               Den Europæiske Unions Tidende
            
            
               L 340/68
            
         KOMMISSIONENS BESLUTNING
   af 21. december 2005
   om ændring af bilag E til Rådets direktiv 91/68/EØF med henblik på at ajourføre modellerne for sundhedscertifikater for får og geder
   (meddelt under nummer K(2005) 5506)
   (EØS-relevant tekst)
   (2005/932/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (1), særlig artikel 14, stk. 2, og
   ud fra følgende betragtninger:
   
               (1)
            
            
               Modellen til sundhedscertifikat til brug ved samhandel inden for Fællesskabet med får og geder til slagtning, opfedning samt avl og opdræt er fastsat i bilag E til direktiv 91/68/EØF som henholdsvis model I, II og III.
            
         
               (2)
            
            
               Der har i medlemsstaterne været visse problemer med certifikatudstedelse, når embedsdyrlægen ikke har kunnet afgive erklæring om kravene vedrørende ophold og forbud mod flytning, som kun landbrugeren ligger inde med oplysninger om.
            
         
               (3)
            
            
               Det bør i sundhedscertifikaterne understreges, at erklæringen om kravene vedrørende ophold og forbud mod flytning udelukkende er baseret på en erklæring fra landbrugeren eller en undersøgelse af registre, der er føres i overensstemmelse med Rådets forordning (EF) nr. 21/2004 af 17. december 2003 om indførelse af en ordning for identifikation og registrering af får og geder og om ændring af forordning (EF) nr. 1782/2003 og direktiv 92/102/EØF og 64/432/EØF (2).
            
         
               (4)
            
            
               Direktiv 91/68/EØF bør derfor ændres i overensstemmelse hermed.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag E til direktiv 91/68/EØF ændres som anført i bilaget til denne beslutning.
   Artikel 2
   Denne beslutning anvendes fra den 15. februar 2006.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 21. december 2005.
      
         
            På Kommissionens vegne
         
         Markos KYPRIANOU
         
            Medlem af Kommissionen
         
      
   
   
      (1)  EFT L 46 af 19.2.1991, s. 19. Senest ændret ved Kommissionens beslutning 2004/554/EF (EUT L 248 af 22.7.2004, s. 1).
   
      (2)  EUT L 5 af 9.1.2004, s. 8.
   
      BILAG
      I bilag E til direktiv 91/68/EØF foretages følgende ændringer:
      
                  1.
               
               
                  I model I indsættes følgende punkt før punkt 12.4.1:
                  
                              »12.4.
                           
                           
                              På basis af en skriftlig erklæring fra brugeren eller en undersøgelse af bedriftsregistret og flytningsdokumenterne, der opbevares i henhold til Rådets forordning (EF) nr. 21/2004, særlig afsnit B og C i bilaget til nævnte forordning, oplyses følgende:«.
                           
                        
            
                  2.
               
               
                  Punkt 12.4 i model II og III affattes således:
                  
                              »12.4.
                           
                           
                              På basis af en skriftlig erklæring fra brugeren eller en undersøgelse af bedriftsregistret og flytningsdokumenterne, der opbevares i henhold til Rådets forordning (EF) nr. 21/2004, særlig afsnit B og C i bilaget til nævnte forordning, oplyses det, at de er forblevet på en enkelt oprindelsesbedrift mindst 30 dage før læsning eller på oprindelsesbedriften siden fødslen, når dyrene er mindre end 30 dage gamle, og ingen fåre- eller gedearter er blevet indsat på oprindelsesbedriften i de sidste 21 dage forud for pålæsningen, og ingen klovbærende dyr indført fra tredjelande er blevet indsat på oprindelsesbedriften inden for 30 dage før afsendelsen fra oprindelsesbedriften, medmindre de pågældende dyr er blevet indsat i henhold til artikel 4a, stk. 2, i direktiv 91/68/EØF.«